ইউনিসেফ কানাডা

কানাডিয়ান ইউনিসেফ কমিটি বা  ইউনিসেফ কানাডা নামে পরিচিত  শিল্পোন্নত দেশগুলিতে অবস্থিত ৩২টি ইউনিসেফ জাতীয় কমিটির মধ্যে একটি। ইউনিসেফ একটি শিশু-কেন্দ্রিক মানবিক সংস্থা ১৯০টিরও বেশি দেশে কাজ করে।

এটি ১৯৫৫ সালে স্বেচ্ছাসেবকদের দ্বারা প্রতিষ্ঠিত হয়েছিল। ইউনিসেফ কানাডা জাতিসংঘের শিশু অধিকার সনদের অধীনে কর্মসূচি এবং প্রতিশ্রুতি সমর্থন করে এমন নীতি এবং আইন সম্পর্কে কানাডিয়ান সরকারকে পরামর্শ দেয়। এটি ১৯০টি দেশ এবং অঞ্চলের শিশুদের সহায়তা করার জন্য আরও ১০টি জাতীয় কমিটিতে যোগদান করেছে।

 ইউনিসেফ কানাডার রাষ্ট্রদূতরা 
ইউনিসেফ কানাডার শুভেচ্ছাদূত এবং উচ্চপদস্থ সমর্থকদের কাছ থেকে সমর্থনের দীর্ঘ ইতিহাস রয়েছে। তাদের মধ্যে শ্যারন, লোইস এবং ব্রাম, সোলাঞ্জ টুইশিমে, বায়ান ইয়ামাউট, কারিনা লেব্ল্যাঙ্ক, ভেরোনিকা টেন্যান্ট, জ্যান লিসিয়েকি, মারিয়াতু কামারা, জন এনসাবিমানা এবং এলিজাবেথ ডালায়ারের মতো রাষ্ট্রদূতরা রয়েছেন। ইউনিসেফের শুভেচ্ছাদূতরা বিস্তৃত জনগোষ্ঠীর কাছে পৌঁছাতে সাহায্য করে, যার ফলে এটি বিশ্বজুড়ে সবচেয়ে ঝুঁকিপূর্ণ শিশুদের জীবন উন্নত করার জন্য গৃহীত কাজ তুলে ধরতে সক্ষম হয়। তারা শিশুদের প্রয়োজনমাফিক চাহিদা সম্পর্কে সচেতনতা বাড়াতে সহায়তা করে এবং তাদের প্রতিভা এবং খ্যাতি ব্যবহার করে ইউনিসেফের তহবিল সংগ্রহ, প্রচারণা ও শিক্ষামূলক কার্যক্রম পরিচালনা করে থাকে।

 আর্থিক 
ইউনিসেফ কানাডা ইমাজিন কানাডা স্ট্যান্ডার্ডস প্রোগ্রামের নির্দেশিকা এবং উচ্চ মান পূরণ করে। প্রতি ডলারের ৭০ শতাংশ শিশুদের সাহায্যের জন্য, ২৩ শতাংশ তহবিল সংগ্রহের জন্য এবং ৭ শতাংশ প্রশাসনের জন্য ব্যয় করা হয়।  শুধুমাত্র ২০১৭ সালে, ইউনিসেফ কানাডা ১০২টি দেশে ৩৩৭টি মানবিক জরুরি পরিস্থিতিতে সাড়া দিতে সহায়তা করেছে। ইউনিসেফ ২২ মিলিয়ন মানুষের জন্য স্যানিটেশন উন্নত করেছে, রক্তাল্পতা এবং ভিটামিনের ঘাটতি প্রতিরোধের জন্য ১৫.৬ মিলিয়নেরও বেশি শিশুকে মাইক্রোনিউট্রিয়েন্ট পাউডার সরবরাহ করেছে এবং ৮.৮ মিলিয়ন শিশুকে শিক্ষা প্রদান করেছে।

 শিশু অধিকার সনদ 
১৯৮৯ সালে  গৃহীত জাতিসংঘের শিশু অধিকার সনদ একটি সর্বাঙ্গীন মানবাধিকার সনদ, যা শিশুদের নির্দিষ্ট অধিকারসমূহকে আন্তর্জাতিক আইনে স্বীকৃতি দেয়। এই অধিকারগুলি বিশ্বব্যাপী শিশুদের অবস্থা এবং আচরণের জন্য সর্বজনীন নীতি এবং মান নির্ধারণ করে।

 কানাডায় ইউনিসেফ 
কানাডায়, ইউনিসেফ জাতি, ধর্ম বা জাতীয়তা নির্বিশেষে কানাডায় বসবাসকারী সকল শিশুর অধিকার উন্নীত করার জন্য কাজ করে এবং শিশু অধিকার জোটের সদস্য। এটি বিশ্বজুড়ে শিশুদের অধিকার, শিশু-সংবেদনশীল শাসনব্যবস্থা, শিশুদের অধিকার ও কল্যাণ, যুদ্ধ-বিগ্রহ ও ভঙ্গুর পরিস্থিতিতে বসবাসকারী শিশুদের সুরক্ষা ও সহায়তা এবং অন্যান্য যুব সম্পৃক্ততা কর্মসূচির পক্ষে কাজ করে।

 পরিচালনা এবং নেতৃত্ব 
ইউনিসেফ কানাডার সদর দপ্তর টরন্টো, অন্টারিওতে অবস্থিত। এছাড়া মন্ট্রিল, ক্যালগারি এবং ভ্যাঙ্কুভারে তাদের আঞ্চলিক অফিস রয়েছে। সেভান পালভেটজিয়ান হলেন ইউনিসেফ কানাডার সভাপতি এবং প্রধান নির্বাহী কর্মকর্তা। নির্বাহী নেতৃত্বের জাতীয় পরিচালনা পর্ষদের বর্তমান সদস্যরা হলেন লিন্টন কার্টার, রোয়েনা পিন্টো এবং ডেভ স্পেডিং।

 তহবিল সংগ্রহ 
ইউনিসেফ জাতিসংঘ দ্বারা অর্থায়ন করা হয় না। বরং, বিশ্বব্যাপী শিশুদের জন্য তাদের কাজের তহবিল সংগ্রহের জন্য এটি স্বেচ্ছাসেবী অনুদানের উপর নির্ভর করে। ইউনিসেফ কানাডা ১৯৫৫ সালে প্রথম ট্রিক অর ট্রিট প্রচারাভিযান আয়োজন করে। এখনো প্রতি বছর হ্যালোইনের দিন (৩১ অক্টোবর) এই প্রচারাভিযানের মাধ্যমে তারা তহবিল সংগ্রহ করে। এই দিনটিকে এখন কানাডায় ‘জাতীয় ইউনিসেফ দিবস’ হিসেবে স্বীকৃতি দেওয়া হয়েছে। ইউনিসেফ কানাডা মূলত অনুদান, কার্ড এবং উপহার বিক্রি, কোম্পানিগুলির সাথে অংশীদারিত্ব, জরুরি ত্রাণ কার্যক্রম এবং বিশেষ অনুষ্ঠানের মাধ্যমে তহবিল সংগ্রহ করে।

 অংশীদার 
ইউনিসেফ কানাডা সম্পূর্ণরূপে স্বেচ্ছাসেবী অনুদান দ্বারা সমর্থিত এবং সরকারী অংশীদার এবং কর্পোরেট এবং সম্প্রদায়ের অংশীদারদের সহায়তা এর কাজে গুরুত্বপূর্ণ অবদান রাখে। বর্তমানে ইউনিসেফ কানাডার সাথে বাণিজ্যিক অংশীদারিত্ব রয়েছে এমন কিছু কোম্পানির মধ্যে রয়েছে : আইকিয়া ফাউন্ডেশন, হলমার্ক, এইচ অ্যান্ড এম, টেক, ইনট্যাক্ট, ইন্টারন্যাশনাল গ্রাফিক্স, শেরিট, ম্যাপল লিফ, লবলো এবং ফঁদাসিও ল’অক্সিতান । 

 তথ্যসূত্র 

 বহিঃসংযোগ 

 ইউনিসেফ কানাডা
 ইউনিসেফ
বিষয়শ্রেণী:ইউনিসেফ
বিষয়শ্রেণী:ইউনিসেফের দেশীয় দপ্তর